
REPUBLIKA HRVATSKA
TRGOVAČKI SUD U ZAGREBU
Zagreb, Amruševa 2/II							7 St-9259/15

U  I M E  R E P U B L I K E  H R V A T S K E
R J E Š E N J E

	Trgovački sud u Zagrebu po sucu pojedincu Vesni Malenica kao stečajnom sucu u postupku po prijedlogu dužnika za otvaranje predstečajnog postupka nad imovinom dužnika pojedinca KATA JUKIĆ vlasnik HELICHRYSUM obrt za proizvodnju eteričnih ulja, Hrastje Plešivičko 12b, Jastrebasko, 14. travnja 2016.

r i j e š i o  j e

1. Odbacuje se prijedlog dužnika za otvaranje predstečajnog postupka nad imovinom dužnika pojedinca KATA JUKIĆ vlasnik HELICHRYSUM obrt za proizvodnju eteričnih ulja, Hrastje Plešivičko 12b, Jastrebasko od 30. prosinca 2015.
2. Po pravomoćnosti ovog rješenja postupak će se nastaviti kao da je podnesen prijedlog za otvaranje stečajnog postupka nad imovinom dužnika pojedinca KATA JUKIĆ vlasnik HELICHRYSUM obrt za proizvodnju eteričnih ulja, Hrastje Plešivičko 12b, Jastrebasko.

Obrazloženje

	Dužnik KATA JUKIĆ vlasnik HELICHRYSUM obrt za proizvodnju eteričnih ulja, Hrastje Plešivičko 12b, Jastrebasko, podnio je ovom sudu 30. prosinca 2015. prijedlog za otvaranje predstečajnog postupka nad imovinom dužnika pojedinca KATA JUKIĆ vlasnik HELICHRYSUM obrt za proizvodnju eteričnih ulja, Hrastje Plešivičko 12b, Jastrebasko.
	Uz prijedlog dužnik je dostavio izvadak iz dokumentacije i Potvrdu FINA-e na dan 23. prosinac 2015.
	Iz Potvrde FINA-e od 23. prosinca 2015. proizlazi da račun dužnika na dan izdavanja Potvrde ima evidentiranih neizvršenih osnova za plaćanje u neprekidnom razdoblju od 54 dana.
	Iz Očevidnika o redoslijedu plaćanja (list 22 spisa) proizlazi da je žiro-račun društva u neprekidnoj blokadi od 29. listopada 2015. temeljem provedene ovrhe, a iznos evidentiranih nepodmirenih obveza iznosi 873.169,57 kn.
	Prijedlog sadrži opis pregovora s vjerovnicima iz kojeg proizlazi da ne postoji komunikacija s vjerovnicima te da nije postignut nikakav dogovor.
	Podneskom od 25. siječnja 2016., a nakon što je stranci 18. siječnja 2016. uručen nalog za pristojbu i poziv na platež predujma, dostavljen je dokaz o plaćanju, te je podneskom od 27. siječnja 2016. dostavljena i dokumentacija koja se odnosi na opis tijeka pregovora s vjerovnicima, presliku podnesene tužbe radi naknade štete na iznos od 2.854.472,40 kn, presliku zahtjeva prema Republici Hrvatskoj, Ministarstvo za zaštitu okoliša i prirode, o namjeravanju pokretanja sudskog postupka radi naknade štete tj. prijedlog za mirno rješenje spora i sl.
	Sukladno odredbi čl. 32 st. 1 t. 5 Stečajnog zakona (NN 71/15) sud će odbaciti prijedlog za otvaranje predstečajnog postupka: ako se vodi predstečajni postupak, ako nije istakao rok od dvije godine od prije potvrđenog predstečajnog sporazuma, ako prijedlog nije podnesen od ovlaštenog podnositelja te u svim drugim slučajevima propisanim Zakonom.
	Predstečajni postupak može se otvoriti ako sud utvrdi postojanje prijeteće nesposobnosti za plaćanje. Međutim, blokada žiro-računa ukazuje na postojanje stečajnog razloga koji isključuje mogućnost pokretanja i vođenja predstečajnog postupka.
	Na temelju prijedloga i dostavljene dokumentacije, a posebice Potvrde FINA-e dostavljene uz prijedlog, proizlazi da je račun dužnika neprekidno blokiran duže od 60 dana u trenutku podnošenja prijedloga.
Iz dostavljene Potvrde proizlazi postojanje stečajnog razloga nesposobnosti za plaćanje iz čl. 6 st. 2 Stečajnog zakona.
	Stoga je prijedlog valjalo odbaciti, time da će se postupak nastaviti shodno odredbi čl. 32 st. 2 Stečajnog zakona kao da je podnesen prijedlog za otvaranje stečajnog postupka.
Zagreb, 14. travanj 2016.

									SUDAC:
									Vesna Malenica v. r.  
POUKA O PRAVNOM LIJEKU: 
	Protiv ovog rješenja, nezadovoljna stranka može uložiti žalbu Visokom trgovačkom sudu Republike Hrvatske u roku od 8 dana po primitku rješenja, a ulaže se putem ovog Suda u 2 primjerka za Sud i po 1 za svaku protivnu stranku. 

Za točnost otpravka – ovl. službenik
								Kristina Švajger

